钦定古今图书集成/理学汇编/文学典/第117卷 > 沈德符
## 钦定古今图书集成/理学汇编/文学典/第117卷 > 沈德符

按《列朝诗集》，德符字景倩，嘉兴人，故太史自邠之子
也。自王、李之学盛行吴越间，学者拾其残渖，相戒不
读唐以后书，而景倩独近搜博览，其于两宋“以来史
乘别集故家旧事，往往能敷陈其本末，疏通其端绪。
家世仕宦，习闻国家故实，且及见嘉靖以来名人献
老，讲求掌故，网罗放失，将勒成一家之言”，以上史馆，
惜其有志而未逮也。其论《诗》，宗尚皮、陆，及陆放翁与
同时锺、谭之流，声气歙合，而格调迥别，不为苟同。年
四十始上春官，累举不得第而死。